HORIA MI NOVINY A JE MI DOBRE

Stanislav Hoferek

Autor

Vydavateľ

Licencia

Vydanie

GKBN

Stanislav Hoferek

Greenie knižnica

CC–BY–NC–ND

Prvé (2019)

001100

O knihe

Hovorí sa, že história sa opakuje. Nech ide o umenie, vojny, najrôznejšie nešťastia či myslenie ľudí. Kľúčovou udalosťou roku 2019 je podľa môjho názoru vzostup hoaxu, najrôznejších klamstiev a propagandy. Dokonca až do takej miery, že najhorší Mečiarov minister získal v prezidentských voľbách takmer 15 percent. Ak existuje horší človek ako nacisti, tak by nemal vládnuť. Na Slovensku sa k tomu však priblížil. Kto je horší? Tí, čo si zvolili čisté zlo, alebo tí, ktorým je to jedno?

Ľudia však nie sú akési zlé bytosti. Existuje veľa dobra medzi ľuďmi. Čo urobíme, aby bolo lepšie? Aké problémy je potrebné riešiť ako prvé? Na svete je množstvo vecí, ktoré treba napraviť, a aj keď nie je možné opraviť všetko, je potrebné sa výzvam postaviť čelom. Zbierka už svojim názvom odkazuje na akúsi lenivosť a ľahostajnosť, ako i na fakt, že informácie sa zmenili. Aj náš názor na ne. Kedysi bol problém sa k informáciám dostať, dnes je skôr problém, že ich neoverujeme.

Obsah

HORIA MI NOVINY A JE MI DOBRE 1

O knihe 2

Obsah 3

Pokrok 4

Sociálna sieť 5

Náhoda? 6

Ultramoderná 7

Veľký tresk 8

Optická poézia 9

Elektroláska 10

Je seň 11

Zbytočne vulgárna 12

Pešiak 13

Ľudová strana ničím Slovensko 14

Chemický vzorec beznádeje 15

Martin 16

Domov 17

Politika v kocke 18

Morálne moralizovanie 19

Vyjadrovanie 20

Človek rozumný 21

Blahoviny 22

Emočný fašizmus 23

Ľúbostná lyrika 24

Zdravotne v neporiadku 26

Pokrok

Aby nás myšlienky neboleli

kúpeme ich v palmovom oleji.

Čo je ďaleko, to sa nás netýka

Made in China cumlík

si ufón vypýta

Bojujeme za ľudskosť

tak trochu neľudsky

lebo tak káže tradícia

Pozdravujem úzkosť

radosť delíme na kúsky

ústavné vivat anarchia

Sociálna sieť

Vďaka sociálnym sieťam

telefónu

leteckej doprave

všetkým tým nulám a jednotkám...

...sa info o našej stupidite

nešíri len po jednej dedine

Náhoda?

Zhodou náhod

sa zhodli náhody

je to... náhoda?

Alebo niekto tam hore

stlačil funkciu RANDOM

ktorá začala pracovať

celkom náhodne...

Sme všetci dielom náhody?

Alebo je len náhoda,

že nad tým začíname uvažovať?

Ultramoderná

Mám appku na potlačenie tvorivosti!

Už nemusím myslieť!

Už nemusím chápať!

Už nemusím vynakladať snahu!

Ale... nejde to dobre.

Niekde je chyba.

Kúpim nový mobil?

Alebo vymením chlieb za gigabajty?

Alebo sa mi niekto hackol do hlavy?

Vedel som, že nemám klikať na reklamu

s textom: Začnite s nami nový život…

Veľký tresk

Sme deti Veľkého tresku

sme z dávnych hviezd stvorení

máme rovnaké atómy a zlúčeniny

ale...

stále riešime väčšinu a menšiny

sami pred seba sme volení

v mene lásky? Alebo potlesku?

Optická poézia

Oči sú okná do duše

aj pre tých, čo dušu nemajú

ale aj tak radi mrkajú

aby si nielen do duše

spravili očko

Elektroláska

Prišiel som kúpiť lásku

nesmie byť vystavená

ani poškrabaná

musí byť super tichá

pekne tvarovaná

v akcií celý rok

Až ju nájdem

tak ju vystískam

aj ofrflem.

Kde je návod na použitie?

Je seň

Je sen

prežiť

krásnu jeseň

možno nie len života

Keď sa menia farby lesa

prevliekajú kabáty

z červených na hnedú

pre dobu bez sivých buniek

Zlomené myšlienky idú do hajan

a my, ľudia,

zmeníme srdcia za peňaženky

Zbytočne vulgárna

V krajine, kde YES means NO

je zas všetko na h****

a tak nás kapitán

núti opustiť loď

Verejna práca robí človeka

utajená cvičenú opicu

ktorá vraj nechce byť prezidentom…

Pešiak

Nepoznáš pravidlá

ciele ani seba

tak chceš všetko lámať

kde začneš?

Odtrhneš ruky od tela?

Trhajú sa ti myšlienky

máš slová zamračené

Mlčíš pri ľudskosti?

Komu dáš facku? žene?

Existujú dobré verše plné zla

a ty nechápeš, nevidíš

si hrdý, že nenávidíš

vieš ukázať prstom

na všetkých. Bez myslenia.

Nevieš kde začneš

ani kde skončíš

ani kadiaľ pôjdeš a prečo

ale vieš

že tvoj vodca vie všetko

aj to, že prví idú vždy pešiaci

Ľudová strana ničím Slovensko

Spravíme poriadok!

Hlásia tí, čo robia bordel

a z peňazí nás všetkých sa nudia vo vláčikoch

Odstránime parazitov!

Hláška parazitujúcich ľudí

ktorí hrabú len pre seba

Nechceme NATO! Nechceme EÚ!

Našťastie ich rozumní ľudia nechcú na Slovensku

a radi im doprajú izoláciu v hoaxovej bubline

Lebo fašisti z Bruselu!

Hovoria fašisti v uniformách fašistov a popierajúcich holokaust

ktorí sa modlia v pondelok k Hitlerovi a utorok k Putinovi

Lebo všetci sú židia!

Hlavne katolíci, protestanti, moslimovia či ateisti

alebo všetky menšiny, vrátane šachistov a ľavákov

Voľte nášho vodcu za prezidenta!

Ale načo, keď sa mu môžeme smiať už teraz?

A keby bol zvolený, stále by bol pre fašistov Tiso jediný prezident?

Chemický vzorec beznádeje

Už vôbec neviem čo sa deje

stále sa niekto zlostí

chemický vzorec beznádeje

má niekto asi v kosti

Chápeme, že sa nechápeme

zvykáme si od prvého nádychu

metafory sú zlámané na kolene

topíme sa v domnelom prepychu

Hlavne že nejako dobre bude

kričí ten, ktorého prešiel vlak

ostatní čušia v Božom mene

alebo je všetko naopak?

Martin

Martin na bielom koni

(tak volá svoj malotraktor)

prináša sneh a prebytočné žĺtka

prosí o kypriaci prášok

V mene tradície a tolerancie sa musí vrátiť na Ukrajinu

Tak končí firma Martin White - potraviny domov

Domov

Domov nie je miesto

niekedy ani čas

možno zblúdený pocit

ktorý sa topí v nás

Niečo, kde je doma

a doma znamená mier

možno púšť bez ľudí

od Murmansku na sever

Bájna destinácia

ktorú niektorí nemajú

ale stále ju hľadajú

kdesi tam, kde končí obývačka

a začína džungla

poznania

Na ceste domov po modrej čiare

stretávame samých seba

v krivých zrkadlách

v krivých osudoch

s krivými úmyslami

a s jedinou túžbou

Odísť. Niekam domov. Bez kľúčov.

Stačí len vydržať a chcieť pochopiť

čo to vlastne znamená ten jeden konkrétny domov

Politika v kocke

Ak veľký kormidelník nevie určiť kurz

oceľový muž nevie mať mäkké srdce

hranatý zlodej nevie presťať kradnúť

a minister čohokoľvek nevie absolútne nič

Tak je dobre, že sme to odhalili

ale zle, že sme nespravili viac. Oveľa viac.

Morálne moralizovanie

Stretne sa Blaha, Kuffa, Kotleba, Chromík, Danko a Harabin.

Začne sa najhorší vtip v dejinách ľudstva.

Potom sa zistí, že je to realita.

Chcú nám vládnuť a rozprávať o morálke.

A to som si myslel, že stredovek už skončil.

Vyjadrovanie

K spoločenským témam sa radi vyjadrujú ľudia,

ktorí nepoznajú spoločnosť

ani ľudí

ani slušné vyjadrovanie

ani nevedia, čo to znamená mať rád...

A za to vraj môže storočný ujo a mimovládky…

Človek rozumný

Človek rozumný

dnešného typu

ovládne bez ujmy

aj gramatiku

Zatiaľ čo iná vetva

vraj Homo Kotlebus

prázdno v hlave si vetrá

tak mu to káže Matka Rus?

Hlúpneme a je naša vina

že niekedy sú ľudia ovce

alebo prasatá na štýl Harabina

čo zažaluje nás, keď sa vykokce

Skoro 15% ľudí vo voľbách

vybralo pre nás absolútne zlo

vraj víťaz v prázdnych slovách

no fašistom to teraz nepomohlo

Fašista jeden a fašista dva

nepodporili sa navzájom

lebo načo myslieť za triezva

keď ide stádo k dvom somárom?

Blahoviny

Keď je niekto mimo, ako Ľuboš Blaha

je zbytočné písať akékoľvek slová

červená je dobrá, to u neho ostáva

pre nás, čo máme ban, začína hra nová

Blaha či Che Guevara, rovnaká tragédia

len SMER-SD nechce nikto na tričku

ak nás poučuje komunistická zmija

ostávajú biele plášte, čo nám dajú hadičku

Emočný fašizmus

Keď sa dostane Harabin do Modrého neba

Vilo rozboril si zarobí, aj to tam treba

všetky biedne mamičky prepustia pochod slzám

žalobu od pána sudcu dostane tá najviac drzá

Horia mi noviny a je mi dobre

len tak si chillujem, nemám žiadny smer

do troch centov mi chýbajú len drobné

boršč a cyankáli ponúka mečiarov minister

Pozerám na východ slnka, ešte je kosa

z východu idú traja králi na jednej šachovnici

spravodlivosť krváca, chodí po skle bosá

zatiaľ čo upír emócií má Súdnosť na polici

Pozor! Obsahuje klamstvá, klamstvá a klamstvá

tak to podopiera busta Blahu a "Zjem aj vlek"

poď za Rusov proti Slovákom, do nášho bratstva

pozdravuje Breivik, Manson, Lopéz a Kajínek

Ľúbostná lyrika

Láska k vlasti je krásna vec

len škoda, že niektorí netušia

do ktorej vlasti patria

Držia palce Hitlerovi

bedákajú, že padol

ale Rusi to tak nemysleli

3... 2... 1... blábol

Potom zakýveme vlajočkami

na východ, alebo na západ?

Tí dobrí sú dávno pred nami

tak načo si budeme pomáhať?

Riešime jazykovú bariéru

tak povieme FUCK OFF spojencom

lebo sme hrdí, podľa papieru

len stále nevieme

vôbec žiadne fakty

nejdeme kráčať spiatky

rovno sa rozbehneme

Blížime sa k veľkému medveďovi

pre ktorého sme mini zástavka

demokriacia, definitívne dovi

budeme kliesť alebo volavka?

Ukrajinu obsadili cudzie vojská

tie, ktoré obsadili Československo

chceme byť krajina alebo troska

ktorej cudzí medveď doláme koleno?

Tí, čo tak ľúbia východných ujov

by boli v novom vzťahu otrokmi

žiadnymi pánmi, upadli do sľubov

znovu väzňami, čo sa plazia roky

Žiadna ľúbostná lyrika

len IQ niekde okolo sedemdesiat

dosť na večný osud roľníka

ktorý na pánskom bude vodu miešať

Čisto z vody nikto nenavarí

ani z čistej nenávisti

potrebujeme názor na oltári

že zločinci sú tí istí?

Zdravotne v neporiadku

Ako si zlepšiť zdravie pre tento svet?

Jednoducho. Nechodiť na badatel.net

Badatel pravdu nehovorí

klamstvá od A po železo

dlhý život majú len tvory

ktorý sa z toho balia kešom

Farma firmy to a hento

tvrdia ľudia s chorou hlavou

vitamín C a nielen to

nahradiť mačacou trávou

Rakovinu zničí plastelína

alebo aj ovčie kiahne

debilizmus ako za Stalina

tam akosi stále vládne

Nula vyliečených ľudí

doktori si lámu hlavu

odpiecť si pečeň neškodí

zamedziť normálnu potravu

Žiadne odkazy na vedecký výskum

maximálne pozvánka k Harabinovi

ako oddialiť smrť blízku?

Badatel radí - napite sa vody

K tomu reklama na klamstvo číslo jeden

aj dva, aj tri, reklama na reklamu

bežný človek je z tých klamstiev jeleň

megahajzli peniaze od chudákov dostanú

Table of Contents

HORIA MI NOVINY A JE MI DOBRE 1

O knihe 2

Obsah 3

Pokrok 4

Sociálna sieť 5

Náhoda? 6

Ultramoderná 7

Veľký tresk 8

Optická poézia 9

Elektroláska 10

Je seň 11

Zbytočne vulgárna 12

Pešiak 13

Ľudová strana ničím Slovensko 14

Chemický vzorec beznádeje 15

Martin 16

Domov 17

Politika v kocke 18

Morálne moralizovanie 19

Vyjadrovanie 20

Človek rozumný 21

Blahoviny 22

Emočný fašizmus 23

Ľúbostná lyrika 24

Zdravotne v neporiadku 26